###### Stema%20(100px) Prova14

**Republika e Kosoves Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Nga procesverbali i mbledhjes të Komitetit për Barazi Gjinore, i mbajtur në sallën e mbledhjeve të Komiteteve më 30.05.2016 me fillim në ora 10:00.**

Në mbledhje morën pjesë: Gjylshene Berisha, Jonuz Hasani, Xhyzide Ismaili, Sabri Rexhepi,Kadrije Hajdari, Renan Imami, Irfan Ukshini–OSBE, Ilmi Musliu- zyra për informim, Burim Elezi-Zyra për Integrime Evropiane.

Mbledhjen e kryesoi kryesuesja e Komitetit e cila përshëndeti të pranishmit dhe hapi takimin me këtë :

**REND PUNE**

1. Lista e vijimit dhe miratimi i procesverbalit të mbledhjes se kaluar
2. Përfshirja e perspektivës gjinore në Media
3. Raporti i përfaqësimit gjinor në listën përfundimtare të emërtimit të rrugëve, shesheve dhe bulevardeve
4. Të ndryshme
5. **Lista e vijimit dhe miratimi i procesverbalit të mbledhjes se kaluar**

**Mungoi:Arijet Aliu**

**Xhyzide Ismaili:** Në pyetjen time që e kam bërë për drejtorin e DGJKP, përgjigja që është dhënë nga drejtori, nuk është shkruar në procesverbal ashtu siç është përgjigjur drejtori.

**Miratohet procesverbali i mbledhjes së kaluar me vërejtjen e dhënë.**

**Jonuz Hasani:** Është shqetësuese bredhja , lëmosha dhe lypja e fëmijëve në rrugë, prandaj do të ishte mirë që kjo të diskutohet apo të futet në pikat e rendit të ditës.

**Gjylshene Berisha:** Ju jeni anëtar i barabartë me të gjithë anëtarët e tjerë në këtë Komitet, dhe mendoj se keni të drejtë të ti paraqitni shqetësimet e juaja lidhur me këtë dukuri. Ne kemi hartuar Planin e Punës së këtij Komiteti dhe e kemi lënë të hapur, sepse ju mund të dilni me ide të reja. Është rast që kërkon hulumtim pse ka ardh deri te ky nivel gjendja e këtyre fëmijëve.

1. **Përfshirja e perspektivës gjinore në Media**

**Gjylshene Berisha:** Falënderoj zyrën për Informim e cila ju ka përgjigjur ftesës sonë, si dhe për njoftimet për punën e këtij Komiteti, në gazeta dhe media të tjera.

Roli i medies në një shoqëri demokratike është i pazëvendësueshëm. Mediet mund të ndihmojë shumë në promovimin e grave të suksesshme, përkatësisht në afirmimin e sukseseve të tyre, nëse hapësirën e tyre e ndajnë në mënyrë të barabartë.

Për fat të keq, burrat dominojnë ende jo vetëm në politikë-bërje, në vendimmarrje, në kulturë, sport e gjetiu, po edhe në media. Hulumtimet kanë treguar se mediet që drejtohen nga gratë, u kanë dhënë më shumë hapësirë grave. Ato që drejtohen nga burrat, janë treguar më të kufizuara.

Hapësira për gratë në media nuk duhet të limitohet në 30 për qind, siç është bërë në politikë dhe vendimmarrje, sepse 30 përqindëshi nuk siguron barazi në përfshirje, por është kufizim për gratë.

Formula e përfaqësimit “dy burra, një grua” duhet të ndryshohet. Nëse formulat janë të domosdoshme në politikë-bërje dhe vendimmarrje, atëherë duhet të zbatohet raporti 50 me 50. Mundësia duhet të jetë e barabartë, ndërsa konkurrenca duhet t`i nxjerrë më të mirët, pavarësisht nëse janë burra ose gra.

Vendosja e kriterit të meritës dhe e vlerave e bën më të dinjitetshme pozitën e gruas dhe njëherësh e bën të panevojshëm falënderimin për burrat. Pse duhet të falënderohesh dikë për diçka që të takon.

Gjilani e ka tejkaluar kuotën e garantuar të përfaqësimit të grave. Kuvendi Komunal ka më shumë se 30 për qind gra, saktësisht 38 për qind, ose 13 nga numri i përgjithshëm prej 35 anëtarëve. Sipas një analize të shoqërisë civile, gratë kuvendare janë treguar mjaft aktive, por kanë qenë më pak aktive se meshkujt.

Në ekzekutiv, gratë nuk janë të përfaqësuara sa duhet.

Gratë janë të përfaqësuar edhe në këshilla lokalë. Madje, për të përmirësuar përfaqësimin e tyre, nga 30 në 40 për qind, është ndryshuar edhe rregullorja komunale. Gjilani po bëhet një shembull i mirë i avancimit të kuotës gjinore.

Sa i përket prezantimit të media, mundësitë për ta bërë këtë, sot janë shumë të mëdha. Rrjetet sociale ofrojnë mundësi dhe hapësirë të pakufizuar për komunikim me publikun. Fuqia e tyre është shumë e madhe.

Mjafton që të vendosni në statusin tuaj një mendim dhe ai do të merret shpejt nga mediat. Edhe po nuk u mor nga mediet, rrjetet sociale e bëjnë të veten. E rëndësishme është të jeni aktive, të bëheni pjesë e proceseve.

Megjithatë, përparime në këtë drejtim ka. Kosova është shteti i parë në rajon, ku ka udhëheq një grua, ndërsa ne Gjilani një grua udhëheq Kuvendin, përkatësisht vendimmarrjen komunale.

Sa janë prezantuar gratë e këtushme në media ?

Kjo është një temë e diskutueshme. Zyra e Informimit është munduar që gratë të jenë gjithmonë pjesë e informacionit të përgatitur prej saj, por që të ndodh kjo më shumë e më shpesh, ato duhet të jenë pjesë e debatit. Nuk mjafton vetëm pjesëmarrja fizike për të qenë e pranishme në media.

Sa u përket medieve, ato janë të pavarura dhe vendosin vetë se kënd do ta ftojnë në një debat, ose në një emision tematik. Me siguri se do të përcaktohen për një person që është më aktiv, më komunikues, më profesional në çështjen e zgjedhur për trajtim.

Përfaqësimi në politikë dhe vendimmarrje, vetvetiu reflekton edhe te prezantimi në media, prandaj burrat janë më të pranishëm. Gratë nuk kanë pse të jenë robëresha të burrave në politikë dhe vendimmarrje, derisa janë gjysma e popullsisë.

Pos Komitetit për Barazi Gjinore, që ka bërë një punë të mirë në afirmimin e rolit të gruas në shoqëri, në Gjilan ekziston edhe Grupi i Grave të Gjilanit (GGGJ), ku udhëheqja bëhet sipas një rotacioni, në çdo gjashtë muaj.

Përfaqësimi nuk është dimension gjinor. Grave duhet t`u njihet barazia në konkurrencë, pastaj ato duhet ta dëshmojnë veten tyre me botën mashkullore, aq sa vlejnë. Ka shembuj në Kosovë, ku gratë i kanë mundur meshkujt me vota.

Gratë duhet ta fitojnë betejën në politikë-bërje dhe vendimmarrje. Kjo e përmirëson vetvetiu edhe pozitën e tyre në media. Por, kjo betejë nuk mund të fitohet pa përkrahjen e medies. Media, gjithsesi duhet të jetë aleate e natyrshme me femrat në këtë betejë për barazi me meshkujt.

Roli i gruas në Komunën tonë, dallon nga fshatrat dhe qytetet. Themelimi i këshillave të fshatrave ka vënë re, se gruaja është pak e përfaqësues në këtë aktivitet.

**Sabri Rexhepi:** Mendoj se kjo është një temë mjaft interesante dhe produktive. Roli i barazisë gjinore në medie është i rëndësishëm, sepse qkado që punohet mediet janë ato që duhet të jenë prezentë. Mendoj se femra është protagoniste kryesore e shumë çështjeve. Sa i përket kuotës, femra nuk duhet të ketë kuotën e rezervuar 30%, por ajo duhet të ketë vetëbesim në gara me meshkuj dhe të jetë e barabartë në zgjedhje. Për të qenë mediet në rrjedha, diçka duhet të ndodhë, në mënyrë që të jetë lajm. Mendoj e si Komitet jemi të pakënaqur me mediet sepse pak inkuadrohen në punën tonë.

**Renan Imami:** Edhe unë mendoj se është gabimqë femrat e kanë kuotën e rezervuar pre 30 %.

**Sabri Rexhepi**: femra duhet të motivohet dhe të arrij ambiciet e saj me punë, mirëpo jo ti garantohet diqka, sepse ajo duhet me vetëbesim të arrij sukses.

**Gjylshene Berisha**: pajtohem me atë që e thoni, që për të qenë aktive mediet lidhur me perspektivën gjinore, duhet të ketë diçka për tu bërë lajm. Mendimi duhet të shprehet edhe nëse është i gabuar. Në Gjilan, mediet fare pak i përfshinë gratë.

**Jonuz Hasani**: Te përfaqësimi i gruas në ekzekutiv, a janë të sakta këto statistika, sepse unë kam parë një numër të madh të femrave të punësuara në institucione shtetërore.

**Gjylshene Berisha:** Këto statistika janë vetëm për përfaqësimin e gruas në Kuvend të Gjilanit.

Si e perceptoni ju, a është i mjaftueshëm përfaqësimi i gruas në medie ?

Unë nuk shoh që mediet kanë ndonjë interesim të madhë rreth debateve me gjininë femërore.

**Xhyzide Ismaili**: Duhet të kemi parasysh që mediet kanë një rol të rëndësishëm për informimin e qytetarëve. Ne si Komitet po mundohemi që ta grisim barazinë gjinore, që kjo të zbatohet e jo të mbetet vetëm në letër. Ne jemi trup ndihmës i Kuvendit.

Mediet duhet të kenë me çka të merren dhe duhet ti paraqesin femrat e suksesshme, sepse mendoj se kanë hapësirë të mjaftueshme për tu marrë me paraqitjen e femrave të suksesshme.

**Burim Elezi**: Kjo pikë e rendit të ditës, është mjaftë e qëlluar. Mendoj se mediet nuk kanë diskriminim sa i përket gjinive.

Sa i përket grave në ekzekutiv, e di që mungojnë në pozita vendimmarrëse, sepse ne kemi mjaftë femra që kanë qenë lidere dhe janë të zonja për punë, po ashtu kemi mjaftë gra të suksesshme, të guximshme që merren me lajme e që janë të kyçura në medie.

Historikisht fati i gruas ka qenë i përfshirë në gjithçka.

Sa i përket kuotës, edhe unë mendoj se gratë duhet të futen në garë të barabarta me meshkuj, sepse garancioni për to nuk sjellë kualitet.

**Gjylshene Berisha:** Më intereson të dijë pse po hezitojnë gratë të dalin në medie? Lajmi duhet të krijohet nga të dyja gjinitë.

Sabri Rexhepi: Ne duhet të gjejmë diagnozën e këtij debati dhe ta dimë a mediet nuk po i përfshinë gratë, apo gratë nuk duan të paraqiten në medie, apo në Gjilan nuk paska gra të zgjuara që mediet nuk po i paraqesin.

**Komiteti nxori një Rekomandim që të mbahet një tryezë ku do të debatohet rreth përfaqësimit të gruas në medie.**

1. **Raporti i përfaqësimit gjinor në listën përfundimtare të emërtimit të rrugëve, shesheve dhe bulevardeve**

**Gjylshene Berisha:** Komisioni për emërtimin e rrugëve, shesheve dhe bulevardeve ka përfunduar këtë proces.

Emrat e përzgjedhur janë të personaliteteve më të shquar, kontribut dhënësit më të mëdhenj dhe emrat më meritorë.

Kërkesa e Komitetit për Barazi Gjinore, që në emërtimin e rrugëve të përfshihen sa më shumë emra të femrave është mirëpritur nga Komisioni dhe ka pas sukses.

Përafërsisht janë rreth 1500 rrugë, ku sa i përket emrave të gjinisë femërore janë diku rreth 150 emra dhe 11 emra në listën rezervë.

Emërtimi i rrugëve në zonat rurale dallon nga zona urbane sa i përket përfaqësimit gjinor, sepse në qytet kemi 69 rrugë të emërtuara me emra të femrave, kurse në fshatra 36 emra. Shpresoj që së shpejti do të dalin këta emra në Kuvend dhe do ti shohin të gjithë.

**Mbledhja përfundoi në ora 11:00**

**Procesmbajtësja: Kryesuesja e Komitetit**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Ardiana Rexhepi Gjylshene Berisha**